Рүстем, Рүстем!
"Рүстем, Рүстем!" | "https://abai.kz/post/2391"
TITLE: Рүстем, Рүстем!
URL: https://abai.kz/post/2391
META: "Рүстем, Рүстем!" | "https://abai.kz/post/2391"
DATE: 25.11.2009
AUTHOR(s): Абай-Ақпарат
TOTAL WORDS: 296
TEXT: Бүгінгі таң, мен үшін өмірімдегі ең сұрқайы, ең әділетсіз таң болды. Мен жақын досым, талантты ақын, дарынды режиссер, кино және театр актеры, Рүстем Есдәулетовтен айырылып қалдым. Қайран Дос, үлкен жүректі азамат, бақұл бол! Жаның жәнната шалқысын! Рүстем, Рүстем! /қазанама/ Рүстем ақын, Досым Рүстем, арысым! Өмір барда, Ажал бары тағы шын! Сені жаным қимайды ғой, Қимаған жиіледі жүрегімнің қағысы... Рүстем, Рүстем! Кеткенің бе келмеске, Сертің қайда менен бұрын өлмеске? Бұлдыр-бұлдыр тұлғаң еніп барады, Адам көзі көрмеске... Рүстем! Рүстем! Көзің қайда жайнаған, Найзағайдай сөзің қайда ойнаған!? Жек көремін ажал деген тажалды, Таланттарға тоймаған! Рүстем, Рүстем! Салауат айт өткенге, Күз бен жазға, қыс пен нәзік көктемге! Сені таппай отырмын мен ойсырап, Жер бетінде достығымыз біткен бе? Рүстем, Рүстем! Сәлем айтшы Тәңірге, Мейірімін аямасын өмірге. Телефонның жүрегіне қашалған, Тиіспеймін, саган согар нөмірге! Рүстем, Рүстем! Жақыным сол, жақыным! Жалғыз калды жалғаныңда ақының. Жапырақтай қанаты бар періште, «Жылама!» - деп сыбырлайды ақырын... Ақберен Елгезек Бүгінгі таң, мен үшін өмірімдегі ең сұрқайы, ең әділетсіз таң болды. Мен жақын досым, талантты ақын, дарынды режиссер, кино және театр актеры, Рүстем Есдәулетовтен айырылып қалдым. Қайран Дос, үлкен жүректі азамат, бақұл бол! Жаның жәнната шалқысын! Рүстем, Рүстем! /қазанама/ Рүстем ақын, Досым Рүстем, арысым! Өмір барда, Ажал бары тағы шын! Сені жаным қимайды ғой, Қимаған жиіледі жүрегімнің қағысы... Рүстем, Рүстем! Кеткенің бе келмеске, Сертің қайда менен бұрын өлмеске? Бұлдыр-бұлдыр тұлғаң еніп барады, Адам көзі көрмеске... Рүстем! Рүстем! Көзің қайда жайнаған, Найзағайдай сөзің қайда ойнаған!? Жек көремін ажал деген тажалды, Таланттарға тоймаған! Рүстем, Рүстем! Салауат айт өткенге, Күз бен жазға, қыс пен нәзік көктемге! Сені таппай отырмын мен ойсырап, Жер бетінде достығымыз біткен бе? Рүстем, Рүстем! Сәлем айтшы Тәңірге, Мейірімін аямасын өмірге. Телефонның жүрегіне қашалған, Тиіспеймін, саган согар нөмірге! Рүстем, Рүстем! Жақыным сол, жақыным! Жалғыз калды жалғаныңда ақының. Жапырақтай қанаты бар періште, «Жылама!» - деп сыбырлайды ақырын... Ақберен Елгезек
